NER โบรกชี้ Q2 กำไรเด่น “คำสั่งซื้อ-ยอดขาย” เร่งตัวขึ้น! ชูยีลด์สูง 7% เคาะเป้า 9 บ. 
NER โบรกคาดไตรมาส 2/65 กำไรเด่น “คำสั่งซื้อ-ยอดขาย” เร่งตัวขึ้น ส่วนครึ่งปีหลังโตต่อเนื่อง ลูกค้ารายใหญ่ใหม่ในอินเดียและไทยเพิ่ม ฟากยีลด์สูง 7% แนะนำ “เก็งกำไร” ราคาเป้าหมาย 9 บ. 
NER โบรกคาดไตรมาส 2/65 กำไรเด่น “คำสั่งซื้อ-ยอดขาย” เร่งตัวขึ้น ส่วนครึ่งปีหลังโตต่อเนื่อง ลูกค้ารายใหญ่ใหม่ในอินเดียและไทยเพิ่ม ฟากยีลด์สูง 7% แนะนำ “เก็งกำไร” ราคาเป้าหมาย 9 บ. 
26 พ.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (26 พ.ค. 2565) ประเมินต่อหุ้น บริษัท นอร์ทอีส รับเบอร์ จำกัด (มหาชน) หรือ NER คาดแนวโน้มกำไรไตรมาส 2 ปี 2565 เร่งตัวขึ้นทั้งจากไตรมาสก่อน และจากงวดเดียวกันของปีก่อน โดยมีคำสั่งซื้อและราคาขายที่สูงขึ้น และล่าสุดได้ลูกค้ารายใหญ่ใหม่ในอินเดียและไทยเพิ่ม ทำให้คำสั่งซื้อคาดเร่งตัวในครึ่งหลังของปี 2565
โดยล่าสุดบริษัทมีการขายล่วงหน้าถึงเดือน ก.ย. 2565 แล้วทำให้ทั้งปีมีแนวโน้มทำได้ตามเป้ายอดขายที่ 5 แสนตัน เพิ่มขึ้น 11% จากงวดเดียวกันของปีก่อน ดังนั้นคาดกำไรปีนี้  เพิ่มขึ้น 6% จากงวดเดียวกันของปีก่อน จุดเด่นคือ PER ที่ต่ำเพียง 6 เท่า และ Dividend Yield ราว 7% แนะนำ “เก็งกำไร” ราคาเป้าหมาย 9 บาท
ส่วนสัญญาณทางเทคนิคให้แนวรับ 6.50-6.40 บาท ขณะที่แนวต้าน 6.90-70 บาท หากผ่านไปได้ทอสอบแนวต้านถัดไป 7.20 บาท